

**СЛУЖБЕНИ ГЛАСНИК**

**ОПШТИНЕ БАТОЧИНА**

|  |  |
| --- | --- |
| **БАТОЧИНА**  28.05.2025. године | **ГОДИНА 2025.**  БРОЈ 9. |

**ОПШТИНСКО ВЕЋЕ ОПШТИНЕ БАТОЧИНА**

На основу члана 64. став 1. тачка 22) Статута општине Баточина („Службени гласник општине Баточина“, бр. 9/19), члана 3. Правилника о раду тела за координацију послова безбедности саобраћаја на путевима („Сл. гласник РС“, бр. 16/2024) и члана 60. Пословника о раду Општинског већа општине Баточина („Службени гласник општине Баточина“, бр. 33/21), на предлог Савета за координацију послова безбедности саобраћаја на путевима на територији општине Баточина, Општинско веће општине Баточина, на седници одржаној дана 28.05.2025. године, донело је:

**ОДЛУКУ**

**о додели дечијих аутоседишта за новорођенчад у 2024 - 2025. години**

**Члан 1**.

Овом Одлуком додељује се дечије аутоседиште породицама чије је дете рођено у 2024 - 2025. години на територији општине Баточина.

**Члан 2**.

Право на дечије аутоседиште имају сва деца која су по рођену пријављена са пребивалиштем или боравиштем у општини Баточина.

**Члан 3**.

Саставни део ове Одлуке чини Записник о поднетим захтевима за доделу дечијих аутоседишта.

**Члан 4**.

О реализацији ове Одлуке стараће се Одељење за заједничке послове Општинске управе општине Баточина – пословни секретар.

**Члан 5**.

Ова Одлука ступа на снагу наредног дана од дана објављивања у „Сл. гласнику општине Баточина“.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-496/25-III од 28.05.2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**ПРЕДСЕДНИК ОПШТИНЕ БАТОЧПИНА**

****

**РЕПУБЛИКА СРБИЈА**

**ОПШТИНА БАТОЧИНА**

**ПРЕДСЕДНИК ОПШТИНЕ**

**Број: 020-497/25-II**

**Датум: 28.05.2025. године**

**Б А Т О Ч И Н А**

**УЛ. Краља Петра I бр. 32**

На основу члана 60. став 1. тачка 6. Статута општине Баточина („Службени гласник општине Баточина“, бр. 9/19) и члана 22. Правилника о одобравању и финансирању програма којима се задовољавају потребе и интереси грађана у области спорта у општини Баточина („Службени гласник општине Баточина“, бр. 6/21 – пречишћен текст), а у вези са чланом 138. став 1. и чланом 121. став 1. и 2. Закона о спорту („Службени гласник РС“, број 10/2016), Председник општине Баточина доноси следеће:

**Р Е Ш Е Њ Е**

**о образовању Комисије за оцену годишњих и посебнихпрограма, односно пројеката којима се задовољавају потребе и интереси грађана у области спорта**

1. Образује сеКомисија за оцену годишњих и посебних програма, односно пројеката у области спорта на територији општине Баточина, који се финансирају или суфинансирају из средстава буџета општине Баточина у 2026. години (у даљем тексту: Комисија), у следећем саставу:
2. Момчило Милановић из Жировнице, за председника,
3. Јелена Ивановић из Баточине, за заменика председника,
4. Божидар Илић из Баточине, за члана,
5. Небојша Ђокић из Баточине, за члана,
6. Небојша Трајковић из Баточине, за члана.
7. Задатак Комисије је да:

* изврши стручни преглед, анализу и оцену поднетих предлога годишњих и посебних програма, односно пројеката у области спорта на територији општине Баточина на основу Закона о спорту и Правилника о одобравању и финансирању програма којима се задовољавају потребе и интереси грађана у области спорта у општини Баточина („Службени гласник општине Баточина“, бр. 6/21 – пречишћен текст);
* сачини предлог годишњих и посебних програма, односно пројеката који ће се финансирати из буџета општине Баточина у 2026. години;
* предлог годишњих и посебних програма, односно пројеката за одобравање достави Општинском већу општине Баточина у року од 5 дана од дана достављања предлога програма на оцену.

1. На рад Комисије сходно се примењују одредбе Пословника о раду Општинског већа општине Баточина („Службени гласник општине Баточина“, бр. 33/21).
2. Ово Решење објавити у „Службеном гласнику општине Баточина“.

**О б р а з л о ж е њ е**

Правни основ за доношење овог Решења садржан је у одредбама члана 60. став 1. тачка 6. Статута општине Баточина („Службени гласник општине Баточина, број 9/19), којим је одређено да председник општине доноси појединачне акте за које је овлашћен законом, статутом или одлуком Скупштине, и у одредбама члана 22. Правилника о одобравању и финансирању програма којима се задовољавају потребе и интереси грађана у области спорта у општини („Службени гласник општине Баточина“, бр. 6/21 – пречишћен текст), које између осталог прописују да за оцену годишњихи посебних програма председник општине образује Стручну комисију, која има председника и четири члана, од којих је један члан представник Спортског савеза општине Баточина и комисија се састоји од лица која имају искуство у управљању организацијама у области спорта и програмима у области спорта.

Разлог за доношење овог решења је образовање Комисије за избор годишњих *и* посебнихпрограма, односно пројекта којима се задовољавају потребе и интереси грађана у области спорта на територији општине Баточина, који се финансирају или суфинансирају из средстава буџета општине Баточина у 2026. години.

На основу свега напред наведеног донето је решење као у диспозитиву.

**ПРЕДСЕДНИК ОПШТИНЕ**

**Дејан Аранђеловић**

**САДРЖАЈ:**

**ОПШТИНСКО ВЕЋЕ**

1. Одлука о додели дечијих аутоседишта за новорођенчад у 2024 - 2025. години. ...............1

**ПРЕДСЕДНИК ОПШТИЕ**

1. Решење о образовању Комисије за оцену годишњих и посебних програма, односно пројеката којима се задовољавају потребе и интереси грађана у области спорта.............2

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Издавач: Скупштина општине Баточина**

**Уредник: секретарка Тања Вукојевић**